Tupolev Tu-2

**Tupolev Tu-2** (NATO-kallenavn **Bat**) var et to-motors russisk dag- og førstelinje bombefly brukt i andre verdenskrig. Tu-2 var skreddersydd til å møte kravene for en hurtig dagbomber, eller stupbomber med stor bombelast, og fart lik et enseters jagerfly. Det ble konstruert for å utfordre den tyske Junkers Ju 88. Tu-2 viste seg jevnbyrdig og ble bygget i torpedo- og rekognoseringsversjoner. Tu-2 var et fremragende kampfly i andre verdenskrig og spilte en hovedrolle i den Røde Armés siste offensiver.

## Konstruksjon og utvikling
I 1937 ble Andrej Tupolev sammen med mange andre russiske konstruktører, arrestert på oppdiktede anklager om statsfiendtlig virksomhet. Tross dette ble han sett på som viktig for Sovjets krigsinnsats og etter fengslingen satt til å lede et team som skulle konstruere militære fly (gruppen ble kalt *Samolyot*, russisk: *fly*). Tu-2 var basert på de tidligere ANT-58, ANT-59 og ANT-60 lette bombe-prototyper. De var vesentlig en oppskalert og mer kraftig ANT-60 med AM-37 motorer. Første prototype ble klar (Factory N156) og testfløyet 29. januar 1941 av Mikhail Nukhtinov.
Masseproduksjon begynte i september 1941 i Omsk (Aircraft Factory Number 166), og de første fly nådde kampenheter i mars 1942. Modifikasjoner ble foretatt, basert på kamperfaring og til sammen 80 fly ble bygget (Plant Number 166). Motoren AM-37 ble forlatt til fordel for AM-38F, som var brukt i Iljusjin Il-2. Tupolev måtte endre på flyet til en tilgjengelig motor. Modifikasjonene gikk gjennom varianter av ANT-58 og ANT-69. Ytterligere 2&nbsp;527 fly ble bygget ved Kazan med disse modifikasjonene. Produksjonen opphørte i 1951 da om lag 3&nbsp;000 fly var bygget og levert til ulike Østblokk-lands flystyrker.

## Operativ historie
Tu-2 ble bygget fra 1941 til 1948 og var USSRs nest viktigste tomotors bombefly, (etter Pe-2). Konstruksjonen bragte Andrej N. Tupolev tilbake etter en periode i fangenskap. Mannskapene var gjennomgående tilfreds med sine Tupolev. Pilotene kunne manøvrere de som et jagerfly. Det kunne overleve tunge skader, og det var hurtig. Tu-2 forble i tjeneste i USSR til 1950.

Noen Tu-2 de hadde i overskudd ble levert til den kinesiske frigjøringshærs flystyrker for bruk i den kinesiske borgerkrigen. Noen kinesiske Tu-2 ble skutt ned av FN-flyvere under Koreakrigen. I det tibetanske opprøret i 1959 på Tibetplatået i Qinghai i Tibet, utførte Tu-2 angrep mot bakkemål, ble brukt til observasjon og samband. De kinesiske Tu-2 ble pensjonert på 1970-tallet.

## Operatører

;Andre verdenskrig
; USSR
*Det russiske flyvåpen

;Etterkrigsårene 
; Bulgaria
*Bulgarian Air Force
; Kina
*People's Liberation Army Air Force
; Ungarn
*Hungarian Air Force
; Indonesia
*Indonesian Air Force
; Nord-Korea
*North Korean Air Force
; Polen
*Polish Air Force
*Polish Navy
; Romania
*Romanian Air Force
; Russland
*Soviet Air Force

## Spesifikasjoner (Tu-2)

* Lengde:13,80 m
* Vingespenn:18.86 m
* Høyde: 4,13 m
* Vekt, tom: 7,601&nbsp;kg
* Vekt, lastet: 10,538&nbsp;kg
* Max take-off vekt:11 768&nbsp;kg
* Motorer:Shvetsov ASh-82, 2 Stjernemotorer, hver på 1 850 hk
* Rekkevidde: 2 020 km
* Marshøyde: 9 000 m
* Stigeevne: 8,2 m/s

; Bevæpning
* 2 × 20&nbsp;mm fastmontert foroverrettet ShVAK maskingevær i vingene
* 3 × 7,62&nbsp;mm bakmontert ShKAS maskingevær (senere erstattet med 12,7&nbsp;mm Berezin maskingevær)
* Bomber: 1&nbsp;500 kg innvendig og 2,27&nbsp;kg utvendig

## Referanser


;Bibliografi

* Bishop, Chris. *The Encyclopedia of Weapons of WWII: The Comprehensive Guide to Over 1,500 Weapons Systems, Including Tanks, Small Arms, Warplanes, Artillery, Ships, and Submarines*. New York: Sterling, 2002. ISBN 1-58663-762-2.
* Ethell, Jeffrey L. *Aircraft of World War II*. Glasgow: HarperCollins/Jane’s, 1995. ISBN 0-00-470849-0.
* Jackson, Robert. *Aircraft of World War II: Development, Weaponry, Specifications*: Leicester, UK: Amber Books, 2003. ISBN 1-85605-751-8.
* Leonard, Herbert. *Encyclopaedia of Soviet Fighters 1939–1951*. Paris: Histoire & Collections, 2005. ISBN 2-915239-60-6.
* Munson, Kenneth. *Aircraft of World War II*. New York: Doubleday and Company, 1972. ISBN 0-385-07122-1.

## Eksterne lenker

* https://web.archive.org/web/20110605015707/http://www.aviation.ru/Tu/#2#2
* Walkaround of Tu-2 from Monino Museum, Russia
* Tu-2 on World War II Warbirds
* Tu-2 aircraft family 
* Photo of Tu-2 with PPSh in bomb bay